Държавен вестник, бр. 55, 2005 г., стр. 87

Б Р О Й  55
Д Ъ Р Ж А В Е Н   В Е С Т Н И К
С Т Р .  87
§ 18. В приложение № 6 към чл. 11, ал. 2 се
правят следните изменения и допълнения:
1. В текстовете на част I се правят следните
изменения и допълнения:
а) в т. 4.2 след думите “Общата и” се добавя
“/или”;
б) в т. 5.1 думата “изследване” се заменя с
“изпитване”.
2. В текстовете на част II се правят следните
изменения и допълнения:
а) в т. 8.2 буква “б” се изменя така:
“б) 12 mg/kg или 2 mg/dm2 при използване на
моделни разтвори А, В и С.”;
б) в т. 9.1 думите “колона 4” се заменят с
“колона 5”;
в) създава се  т. 9.3:
“9.3. Проверка на материали или предмети
за съответствие с нормата за обща миграция не
трябва да се извършва с методи за анализ, при
които се използват ректифицирано маслиново
масло или заместители, когато има достоверни
доказателства, че тези методи са неподходящи
от техническа гледна точка.”
Министър на здравеопазването:
Сл. Богоев
Министър на околната среда и водите:
Д. Арсенова
27950
МИНИСТЕРСТВО
НА ЗЕМЕДЕЛИЕТО И ГОРИТЕ
НАРЕДБА № 24
от 28 май 2004 г.
за производство и търговия с посевен и поса-
дъчен материал от медицински и ароматни
растения
Г л а в а  п ъ р в а
ОБЩА РАЗПОРЕДБА
Чл. 1. (1) С тази наредба се уреждат:
1. категориите семена, които се произвеж-
дат, сертифицират, одобряват и търгуват в стра-
ната;
2. сертификацията на семената;
3. изискванията към стандартните семена;
4. проверката на стандартните семена;
5. одобряването на търговските семена;
6. последващото разфасоване на семената,
малки опаковки;
7. предлагането на пазара на семената;
8. проверка кълняемостта на семената;
9. условията и редът за извършване на по-
следващ контрол на семената;
10. сертификацията на посадъчния матери-
ал от медицински и ароматни растения;
11. изискванията към стандартния посадъ-
чен материал;
12. предлагането на пазара на посадъчния
материал от медицински и ароматни растения.
(2) Наредбата се прилага за семената и поса-
дъчния материал от медицински и ароматни
растения, посочени в приложение № 1.
Г л а в а  в т о р а
КАТЕГОРИИ СЕМЕНА ОТ МЕДИЦИНСКИ
И АРОМАТНИ РАСТЕНИЯ
Чл. 2. (1) Семената от медицински и аромат-
ни растения се предлагат на пазара с означение
за вид и/или сорт.
(2) Семената от медицински и ароматни
растения се търгуват с означение на сорт, кога-
то сортът е:
1. защитен съгласно Закона за закрила на
новите сортове растения и породи животни,или
2. вписан в официалната сортова листа, или
3. включен в списък на търговец на семена
съгласно чл. 13, ал. 3 от Закона за посевния и
посадъчния материал (ЗППМ).
Чл. 3. На пазара се предлагат предбазови,
базови, сертифицирани, стандартни и търговс-
ки семена от медицински и ароматни растения.
Чл. 4. (1) Предбазовите семена се произвеж-
дат по методи и схеми за поддържане на сорта
под контрола на лицата по чл. 26, ал. 1 ЗППМ,
които извършват сортоподдържането.
(2) Лицата по ал. 1 декларират писмено пред
Изпълнителната агенция по сортоизпитване,
апробация и семеконтрол (ИАСАС) спазване-
то на методите и схемите при производството
на предбазови семена.
(3) Предбазовите семена се предлагат на
пазара, когато са сертифицирани по изисквани-
ята за базови.
(4) Предбазовите семена са предназначени
за производство на базови и сертифицирани
семена.
Чл. 5. (1) Базови семена се произвеждат от
всички видове медицински и ароматни расте-
ния и от родителски компоненти за хибридни
семена.
(2) Базовите семена се използват за произ-
водството на сертифицирани семена.
Чл. 6. (1) Сертифицирани семена се произ-
веждат от всички видове медицински и аромат-
ни растения, които се размножават със семена.
(2) Сертифицираните семена се използват
за производство на медицински и ароматни
растения.
Чл. 7. (1) Стандартните семена могат да се
произвеждат от категориите предбазови, базо-
ви или сертифицирани семена.
(2) Стандартните семена се използват за про-
изводство на медицински и ароматни растения
или за производство на стандартни семена.
Чл. 8. (1) Търговски семена се произвеждат от
всички видове медицински и ароматни растения.
(2) Търговските семена се идентифицират
само с ботаническия вид на растението.
(3) Търговските семена се използват за про-
изводство на медицински и ароматни растения
или търговски семена.